TV-gids Donderdag 23 April 2015
JY LEES NOU TV-gids Donderdag 23 April 2015
18:30 Villa Rosa (kykNET): Almal probeer Vicky oortuig Liam is onskadelik, maar Vicky weier om dit te glo. Marius voel bedreig deur die aandag wat Carina aan Liam gee en Kotie rig ’n versoek aan’n versoek aan Gerhard wat hom onseker laat voel.
18:30 7de Laan (SABC2): Dali is nie beïndruk met Nthabi se nuus nie. Sal hulle die verhouding kan red voordat dit te laat is? Willam hou sommer baie van die meisies in Hillside.
19:30 Binnelanders (kykNET): Leon se lot word bepaal, en daar ontstaan ’n ongemaklike situasie by Tonik oor die nuutste aanstellings. Gustav besluit om Wimpie ’n les te leer, en Jana probeer uitvind wat op die myn gebeur het. Zadie is verward oor Nick se gemengde boodskappe, en Gustav beskuldig topbestuur van nepotisme.
20:00 Bravo! (kykNET): Ons kuier saam met die musiekgroep Anders op die MSC Opera tydens ’n onlangse bootvaart. Hannes praat met die rugbyspeler Heinrich Brüssow in Bloemfontein en dan is ons op die stel van French Toast.
20:30: Koekedoor (kykNET): Hierdie uitdaging herroep die herinneringe van verjaarsdagpartytjies met al die lekkergoed, uitbundigheid en kinders dol van al die soet, speletjies en geskenke. Gemmerbroodmannetjies lui die partytjie in en dan: Die verjaarsdagkoek - die hoogtepunt van die kinderpartytjie. Vir hierdie uitdaging trek elke Koekedoor ‘n geliefde tv-karakter uit kinderdae en maak ‘n partytjiekoek volgens die tema.